Document ID: /fineweb-2-swissfilter-quality_10-filterrobots/filtered/00062.jsonl.gz/109

Τραγωδία στην Ιταλία: 14 νεκροί ο απολογισμός από την πτώση καμπίνας τελεφερίκ - Ανάμεσά τους ένα παιδί και Ισραηλινοί τουρίστες!
Τουλάχιστον 14 άνθρωποι, μεταξύ των οποίων ένα παιδί και Ισραηλινοί τουρίστες, σκοτώθηκαν όταν έπεσε η καμπίνα ενός τελεφερίκ που συνδέει τη Λίμνη Ματζιόρε της Ιταλίας με ένα κοντινό βουνό.
Το τελεφερίκ Στρέσα-Μοταρόνε μεταφέρει τουρίστες και ντόπιους από την πόλη που βρίσκεται στις όχθες της λίμνης σε υψόμετρο 1.300 μέτρων, στην κορυφή του όρους Μοταρόνε, καλύπτοντας τη διαδρομή αυτή μέσα σε 20 λεπτά. Το υπουργείο Εξωτερικών του Ισραήλ ανέφερε σε ανακοίνωσή του ότι ενημερώθηκε από τις ιταλικές αρχές ότι μεταξύ των νεκρών είναι και Ισραηλινοί πολίτες.
«Είμαστε συντετριμμένοι, αισθανόμαστε οδύνη», είπε η Μαρσέλα Σεβερίνο, η δήμαρχος της Στρέσα, μιλώντας στη RAI. Ο πρωθυπουργός της Ιταλίας Μάριο Ντράγκι εξέφρασε τα συλλυπητήριά του στις οικογένειες των θυμάτων. Το τελεφερίκ ανέβαινε προς το βουνό όταν η καμπίνα έπεσε από ύψος περίπου 20 μέτρων στο έδαφος, αναποδογύρισε πολλές φορές και σταμάτησε όταν χτύπησε σε δέντρα, εξήγησε η Σεβερίνο. Κάποιοι πεζοπόροι που βρίσκονταν κοντά άκουσαν έναν δυνατό, συριστικό ήχο πριν από τη συντριβή που πιστεύεται ότι προκλήθηκε από το σπάσιμο ενός καλωδίου, πρόσθεσε η δήμαρχος.
Το δύσκολο έργο της αναγνώρισης των νεκρών
Η Σεβερίνο είπε ότι κάποια από τα θύματα βρέθηκαν μέσα στην καμπίνα, όμως ορισμένοι από τους επιβάτες είχαν εκτιναχθεί στα δέντρα. Η ιατροδικαστική υπηρεσία έχει ξεκινήσει το δύσκολο έργο της αναγνώρισης των νεκρών. Η δήμαρχος επιβεβαίωσε ότι μεταξύ των θυμάτων είναι και ξένοι υπήκοοι, χωρίς να δώσει άλλες διευκρινίσεις. Η υπηρεσία ορεινής διάσωσης της Ιταλίας ανέφερε ότι έλαβε την πρώτη κλήση για βοήθεια λίγο μετά το μεσημέρι. Οι διασώστες βρήκαν την καμπίνα του τελεφερίκ διαλυμένη στο δάσος. Δύο παιδιά που είχαν τραυματιστεί σοβαρά μεταφέρθηκαν με ελικόπτερο στο παιδιατρικό νοσοκομείο του Τορίνο. Το μεγαλύτερο, ηλικίας περίπου 9-10 ετών, πέθανε λίγο αργότερα, αφού υπέστη καρδιακή ανακοπή.
Ο γενικός διευθυντής του νοσοκομείου, Τζοβάνι Λα Βάλε, είπε ότι οι γιατροί δεν έχουν κανένα στοιχείο για τα δύο παιδιά και κανείς δεν έχει επικοινωνήσει με το νοσοκομείο για αυτά, κάτι που ενδεχομένως σημαίνει ότι οι συγγενείς τους βρίσκονταν και αυτοί στο τελεφερίκ. Το μικρότερο παιδί, ηλικίας περίπου 5 ετών, είχε τις αισθήσεις του όταν έφτασε στο νοσοκομείο και μιλούσε ιταλικά. Εισήχθη στο χειρουργείο καθώς έφερε πολλαπλά κατάγματα, πρόσθεσε ο Λα Βάλε.
Το τελεφερίκ Στρέσα-Μοταρόνε επαναλειτούργησε πρόσφατα, μετά τη σταδιακή άρση των περιορισμών λόγω της πανδημίας της Covid-19. «Είναι μια φρικτή στιγμή για μένα, για την κοινότητά μας και πιστεύω για όλη την Ιταλία. Ιδίως τώρα που μόλις αρχίσαμε να επανεκκινούμε» μετά την πανδημία, είπε η Σεβερίνο. «Είναι δύσκολο να το πιστέψουμε», πρόσθεσε. Η κορυφή του Μοταρόνε είναι δημοφιλής προορισμός για τους τουρίστες, αφού εκεί υπάρχει πανοραμική θέα στη Λίμνη Ματζόρε.
Πηγή: iefimerida.gr
Διαβάστε επίσης:
Αυτοκίνητο: Δείτε τα 300 νέα μοντέλα που δεν «πληρώνουν» τέλη κυκλοφορίας στην Ελλάδα! Στις αρχές της φετινής χρονιάς και με αφορμή το αυστηρότερο πρωτόκολλο μέτρησης
Υγεία: Πέντε κρούσματα εγκεφαλίτιδας στην Ελλάδα από μολυσμένα τσιμπούρια. Σε ποιές περιοχες εντοπίστηκαν;
Υγεία: Πέντε κρούσματα εγκεφαλίτιδας στην Ελλάδα από μολυσμένα τσιμπούρια. Σε ποιές περιοχες εντοπίστηκαν; Πέντε κρούσματα εγκεφαλίτιδας από τσιμπούρια έχουν καταγραφεί φέτος στην Ελλάδα ,τα τρία
Ελλάδα: Χαμός: 7’000 αιτήσεις σε εταιρεία παραγωγής ταινιών… ενηλίκων για συμμετοχή στις νέες παραγωγές της!
Ελλάδα: Χαμός: 7’000 αιτήσεις σε εταιρεία παραγωγής ταινιών… ενηλίκων για συμμετοχή στις νέες παραγωγές της! Ποιος το περίμενε ότι μετά το σάλο που είχε προκαλέσει
Ελλάδα: Σεισμός σημειώθηκε το απόγευμα της Κυριακής στην Ελασσόνα! Ποια είναι τα μέτρα προστασίας που πρέπει να λαμβάνονται;
Ελλάδα: Σεισμός σημειώθηκε το απόγευμα της Κυριακής στην Ελασσόνα! Ποια είναι τα μέτρα προστασίας που πρέπει να λαμβάνονται; Σεισμός σημειώθηκε το απόγευμα της Κυριακής (13/6)
Ελλάδα: Πάνω από 7 στους 10 Έλληνες τάσσονται υπέρ του υποχρεωτικού εμβολιασμού Το 74% των Ελλήνων τάσσεται υπέρ του υποχρεωτικού εμβολιασμού, ενώ ένα 62% δηλώνει
Ελβετία: “Να ζητάς πιστοποιητικό COVID-19 από τους επισκέπτες είναι πολύ βαρύ”, δήλωσε ιδιοκτήτης εστιατορίου
Ελβετία: “Να ζητάς πιστοποιητικό COVID-19 από τους επισκέπτες είναι πολύ βαρύ”, δήλωσε ιδιοκτήτης εστιατορίου «Το να ζητάς πιστοποιητικό από τους επισκέπτες είναι βαρύ», λέει ο